《麻滩驿舍睹壁间留咏忆钱五卿二首 其一》
明代·卢龙云

记忆三年外，题诗问月岩。风尘今道路，宾主孰东南。

酒态应还美，诗篇任自耽。江州司马泪，何地湿青衫。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。